OpenLLM-France/wikimedia huggingface dataset:
# Suleiman Cassamo

Suleiman Cassamo (Marracuene, 2 de novembre de 1962) és un escriptor i professor moçambiquès.
Llicenciat en enginyeria mecànica, Suleiman Cassamo és membre de l'Associação dos Escritores Moçambicanos, de la que en fou secretari general entre 1997 i 1999.
Publicà contes i cròniques en revistes com Charrua, Gazeta de Artes e Letras, Eco, de la que en fou fundador i membre del Consell de Redacció, Forja, i del periòdic Notícias.

## Obres

* O regresso do morto. Contes, Prefácio de Marcelo Panguana, Maputo, Associação dos Escritores Moçambicanos, 1989. Colecção Karingana. Lisboa, Editorial Caminho, 1997. ISBN 972-21-1098-5
* Amor de Baobá. Crònica, Lisboa, Editorial Caminho, 1997. ISBN 972-21-1152-3, Maputo, Ndjira, 1998
* Palestra para Um Morto. Lisboa, Editorial Caminho, 1999. ISBN 972-21-1292-9, Maputo, Ndjira, 2000

## Premis

* Premi Guimarães Rosa de Radio France Internacionale pel conte O Caminho de Phati (1994).

## Fonts

* Associação dos Escritores Moçambicanos
* Biblioteca Nacional de Portugal

## Notes

* ↑ Contracapa da obra O regresso do morto.
* ↑ Porbase Arxivat 2009-03-02 a Wayback Machine..

## Enllaços externs

* O rascunho (consultat el 7 de juny de 2008)
* O regresso do morto (en francès: consultat el 7 de juny de 2008)
# Sunsoft

Sunsoft és una companyia japonesa de desenvolupament de videojocs, fundada el 1985 com divisió de Sun Corporation d'Amèrica. Originalment, es va especialitzar a crear els jocs per al mercat casolà de videoconsola, específicament els jocs de NES, PC, i també els jocs de recreatius, basats generalment en les llicències populars de la pel·lícula o sèrie del moment (p. ex., Batman, Els Addams i Looney Tunes).
El 1995, es van reestructurar, gairebé arruïnats, van tornar eventualment a la fabricació de videojocs per a Sony PlayStation i Game Boy Color. Durant aquest temps també van produir títols com l'Eternal Eyes, Blaster Master: Blasting Again i Blaster Master: Enemy Below que van sortir en occident. Després per diversos motius, com la transició de les consoles de següent generació (Nintendo 64, Dreamcast) amb els següents alts costos de producció dels jocs, van obligar a Sunsoft tancar les seves oficines americanes i europees, però va seguir operant al Japó traient posteriorment jocs de RPG, Pachinko i altres jocs de temàtica japonesa.

## Títols més importants

* ACME Animation Factory (Super NES)
* Aero the Acro-Bat (Super NES, Sega Genesis)
* Aero the Acro-Bat 2 (Super NES, Sega Genesis)
* Babapapa PlayStation
* Batman (Nintendo Entertainment System)
* Batman (Game Boy)
* Batman: Revenge of the Joker (NES, Sega Genesis, Game Boy)
* Blaster Master series (NES, Game Boy, Sega Genesis, PlayStation, Game Boy Color)
* Bugs Bunny Rabbit Rampage (Super Nintendo)
* Chô Wakusei Senki Metafight (Nintendo Entertainment System) (només al Japó)
* Clock Tower 3 (PlayStation 2) (publicat per Capcom a Amèrica)
* Chameleon Twist Nintendo 64
* Chameleon Twist 2 Nintendo 64
* Daedalian Opus Game Boy
* Daze Before Christmas (Super Nintendo, Sega Genesis)
* Death and Return of Superman (Super NES, Sega Genesis)
* Eternal Eyes PlayStation
* Fester's Quest Nintendo Entertainment System
* Final Fantasy Adventure Game Boy (fet amb SquareSoft)
* Flashback Super Nintendo (sólo Japón)
* Freedom Force (NES)
* Galaxy Fight N/D
* Gremlins 2 (NES)
* Hebereke series (NES, SNES, Playstation, Sega Saturn, Arcade)
* Initial D: Takahashi Ryosuke no Typing Saisoku Riron PlayStation 2
* Lemmings (NES)
* Lemmings Super Nintendo
* Logical (videojoc) Nintendo Entertainment System
* Looney Tunes Game Boy
* Looney Tunes: Daffy Duck Game Boy
* Meta Fight EX Game Boy Color (només al Japó)
* Mitokoumon Nintendo Entertainment System
* Monsterseed PlayStation
* Myst (Sega Saturn)
* Pirates of Dark Water (Sega Genesis)
* Pirates of Dark Water (Super NES)
* Power Quest Game Boy Color
* Project S-11 Game Boy Color
* Road Runner: Death Valley Rally (Super NES)
* Shangai: True Valor PlayStation
* Spy Hunter Nintendo Entertainment System
* Super Fantasy Zone (Sega Genesis)
* T.R.A.G. PlayStation
* Zero the Kamikaze Squirrel (Super NES, Sega Genesis)

## Enllaços externs

* Lloc web de Sunsoft(japonès)
# Soputan

El Soputan és un estratovolcà d'Indonèsia. Es troba a l'extrem nord de l'illa de Sulawesi i s'eleva fins als 1.785 msnm. El con és geològicament jove i presenta una escassa vegetació. Està construït principalment per roques d'andesita i basalt. Es troba a la vora sud de la caldera de Tondano, que es va formar durant el Quaternari. El volcà és un dels més actius de Sulawesi, amb 39 erupcions confirmades en els darrers 600 anys, 28 d'elles des del 1901. L'activitat eruptiva del Soputan consisteix principalment en fluxos piroclàstics, colades de lava, doms de lava i explosions d'estil estrombolià.

## Referències

* ↑ «Global Volcanism Program | Soputan» (en anglès). [Consulta: 19 novembre 2020].
# Sopwith Aviation Company

La Sopwith Aviation Company posteriorment Sopwith Aviation & Engineering Company va ser una empresa fabricant d'aeronaus britànica que va dissenyar i fabricar avions principalment pel Royal Naval Air Service, Royal Flying Corps i la Royal Air Force a la Primera Guerra Mundial, sent la seva aeronau més famosa el Sopwith Camel. Els exèrcits francès, belga i americà també van fer servir alguns avions de la Sopwith durant la Guerra.
L'abril de 1919 l'empresa va ser rebatejada com a Sopwith Aviation & Engineering Company Limited. El setembre de 1920 l'empresa es va sotmetre a liquidació voluntària després que falles un intent de construir motocicletes. Les patents i els actius van ser comprades per una empresa nova H.G. Hawker Engineering .

## Llistat d'aeronaus
### Abans de la Primera Guerra Mundial

* Sopwith-Wright Biplane (1912)
* Sopwith Hybrid Biplane (1912)
* Sopwith Three-seater (1912)
* Sopwith Bat Boat (1913)
* Sopwith Sociable (1913)
* Sopwith Admiralty Type C (1914)
* Sopwith Special Torpedo seaplane Type C
* Sopwith 1914 Schneider Racer
* Sopwith Type SPGN o "Gunbus"

### Primera Guerra Mundial

* Sopwith Admiralty Type 137
* Sopwith Type 806
* Sopwith Type 807
* Sopwith Type 860
* Sopwith Two-Seat Scout
* Sopwith Tabloid
* Sopwith Baby
* Sopwith Sparrow El bombarder monoplaça Sopwith 1½ Strutter
* Sopwith 1½ Strutter
* Sopwith Pup
* Sopwith Triplane
* Sopwith L.R.T.Tr.
* Sopwith Hispano-Suiza Triplane
* Sopwith Bee
* Sopwith Camel
* Sopwith B.1
* Sopwith Hippo
* Sopwith Cobham Bombarder bimotor
* Sopwith AT Aerial Target – Míssil guiat per ràdio-control
* Sopwith Dragon
* Sopwith Snipe
* Sopwith Dolphin
* Sopwith Salamander
* Sopwith Cuckoo
* Sopwith Bulldog
* Sopwith Buffalo
* Sopwith Rhino
* Sopwith Scooter
* Sopwith Swallow
* Sopwith Snail
* Sopwith Snapper
* Sopwith Snark

### Després de la Primera Guerra Mundial

* Sopwith Gnu
* Sopwith 1919 Schneider Cup Seaplane
* Sopwith Atlantic
* Sopwith Antelope
* Sopwith Wallaby
* Sopwith Rainbow racer
* Sopwith Grasshopper

## Referències

* Bruce, J.M. El Sopwith Verema de Lluitadors Warbirds No. 5 Armes & Premsa d'Armadura 1986 ISBN 0-85368-790-0
ISBN 0-85368-790-0 0-85368-790-0
* Bruce, J.M. "El Sopwith Ratpenat-Part" de Barca 1. L'avió Mensual, August 1991,Vol 19 No. 8. London:IPC. ISSN 0143-7240. pp. 484–487, 500.
* King, H.F. Sopwith Aeronau 1912-1920 London: Putnam, 1981. ISBN 0-370-30050-5
ISBN 0-370-30050-5 0-370-30050-5.

## Notes

* ↑ Bruce, J.M. Sopwith Triplane Flight Magazine, 26 April 1957, p.556
# Sèrie de Dirichlet

Una sèrie de Dirichlet (en honor al matemàtic alemany Gustav Dirichlet) és qualsevol sèrie infinita de la forma
    $f(s)=\sum _{n=1}^{\infty }{\frac {a_{n}}{n^{s}}}$
La sèrie de Dirichlet més famosa és la funció zeta de Riemann:
    $\zeta (s)=\sum _{n=1}^{\infty }{\frac {1}{n^{s}}}$
També és una sèrie de Dirichlet, per exemple,:
    ${\frac {1}{\zeta (s)}}=\sum _{n=1}^{\infty }{\frac {\mu (n)}{n^{s}}}$
on μ(n) és la funció de Möbius, així com altres funcions relacionades amb la funció zeta.

## Propietats

Les sèries de Dirichlet es poden sumar o multiplicar de la següent manera, i aquestes definicions purament algebraiques són consistents amb els valors assolits a la regió de convergència:
* Suma: $\sum _{n=1}^{\infty }{\frac {a_{n}}{n^{s}}}+\sum _{n=1}^{\infty }{\frac {b_{n}}{n^{s}}}=\sum _{n=1}^{\infty }{\frac {a_{n}+b_{n}}{n^{s}}}$
* Multiplicació: $\sum _{n=1}^{\infty }{\frac {a_{n}}{n^{s}}}\cdot \sum _{n=1}^{\infty }{\frac {b_{n}}{n^{s}}}=\sum _{n=1}^{\infty }{\Bigl{\Bigl\sum _{d|n}^{n}a_{d}b_{n/d}{\Bigr )}/n^{s}{\Bigr )}$
La multiplicació puntual descrita també s'anomena convolució de Dirichlet.

## Sèrie formal de Dirichlet

Considerem un anell R, essent un cas especial l'anell dels nombres enters. Una sèrie formal de Dirichlet sobre R correspon a la suma formal:
    $\sum _{n=1}^{\infty }{\frac {a_{n}}{n^{s}}}$
amb coeficients $a_{n}\in R$. La suma i multiplicació en aquest cas són definits purament formalment, sense qüestions de convergència, per les fórmules anteriors d'addició puntual i la convolució de Dirichlet. Les sèries formals de Dirichlet formen un anell algebraic.

## Vegeu també

* Teorema de Wiener-Ikehara

## Bibliografia

* Apostol, Tom M. Introduction to Analytic Number Theory. Springer-Verlag, 1976. ISBN 0-387-90163-9.
* Apostol, Tom M. Modular functions and Dirichlet Series in Number Theory. 2a ed.. Springer-Verlag, 1990. ISBN 0-387-97127-0.
* G.H. Hardy; Marcel Riesz. The General Theory of Dirichlet's Series, 1915. Cambridge University Press.
# Corseul

Corseul (en bretó Kersaout, gal·ló Corsoeut) és un municipi francès, situat a la regió de Bretanya, al departament de Costes del Nord. L'any 1999 tenia 1.977 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1830 | 1925 | 1955 | 2022 | 1987 | 1977 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Alain Jan | |
# Farmers Classic 2011

El Torneig de Los Angeles 2011, oficialment conegut com a Farmers Classic 2011, és una competició tennística jugada sobre pista dura que està inclosa dins de les sèries 250 de l'ATP. La 84a edició del torneig es va celebrar entre el 26 i el 31 de juliol de 2011 al Los Angeles Tennis Center de Los Angeles, Califòrnia, Estats Units.

## Quadre individual masculí

| 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | M. Fish | 7 | 6 |
| | G. Müller | 6¹ | 1 | 1 | M. Fish | 6 | 6 | |
| | R. Sweeting | 6$^4$ | 6⁶ | 8 | Í. Kunitsin | 2 | 4 | |
| 8 | Í. Kunitsin | 7 | 7 | | | | | | 1 | M. Fish | 6 | 4 | 7 |
| 3 | M. Bagdatís | 3 | 4 | | | | | | SE | R. Harrison | 0 | 6 | 6$^3$ |
| | Y-h. Lu | 6 | 6 | | Y-h. Lu | 6 | 3 | 4 | | | | | |
| SE | R. Harrison | 6 | 6 | SE | R. Harrison | 3 | 6 | 6 | | | | | |
| | M. Russell | 3 | 4 | | | | | | | | | | | 1 | M. Fish | 7 | 4 | 4 |
| 7 | G. Dimitrov | 4 | 3 | | | | | | | | | | | | E. Gulbis | 5 | 6 | 6 |
| | A. Bogomolov, Jr. | 6 | 6 | | A. Bogomolov, Jr. | 1 | 6 | 6 | | | | | |
| | A. Falla | 0 | 1 | 4 | T. Bellucci | 6 | 4 | 1 | | | | | |
| 4 | T. Bellucci | 6 | 6 | | | | | | | A. Bogomolov, Jr. | 2 | 6$^4$ | |
| | E. Gulbis | 6 | 6 | | | | | | | E. Gulbis | 6 | 7 | |
| Q | D. Kosakowski | 2 | 4 | | E. Gulbis | 6 | 6 | | | | | | |
| | J. Blake | 4 | 6$^3$ | 2 | J.M. del Potro | 2 | 4 | |
| 2 | J.M. del Potro | 6 | 7 | | | | | |

## Quadre doble masculí

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Somdev Devvarman Treat Conrad Huey | 6 | 6 |
| | Gilles Müller Jamie Murray | 2 | 4 | | Somdev Devvarman Treat Conrad Huey | 7 | 6$^8$ | [10] |
| 4 | Jonathan Erlich Andy Ram | 6 | 7 | 4 | Jonathan Erlich Andy Ram | 6⁶ | 7 | [4] |
| | Markos Bagdatís Michael Russell | 1 | 6$^4$ | | | | | | | Somdev Devvarman Treat Conrad Huey | 6$^3$ | 6¹⁰ |
| | Thomaz Bellucci Alejandro Falla | 3 | 2 | | | | | | 3 | Mark Knowles Xavier Malisse | 7 | 7 |
| 3 | Mark Knowles Xavier Malisse | 6 | 6 | 3 | Mark Knowles Xavier Malisse | 4 | 6 | [10] |
| | Michael Berrer Tommy Haas | 4 | 4 | | Lu Yen-hsun Frank Moser | 6 | 4 | [7] |
| | Lu Yen-hsun Frank Moser | 6 | 6 | | | | | |

## Enllaços externs

* Quadre individual masculí PDF
* Quadre doble masculí PDF
Los Angeles :
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012 :
ATP World Tour 2011
< 2010
2012 > :
ATP World Tour Finals, Londres :
# El Baiés de la Costa

El Baiés de la Costa és una masia situada al municipi de Fogars de Montclús, a la comarca catalana del Vallès Oriental. Data del segle xvii.

## Referències

* ↑ «El Baiés de la Costa». Mapes de Patrimoni Cultural. Diputació de Barcelona. [Consulta: 8 gener 2022].
# Cine Fantasio

El Cine Fantasio estava ubicat a Passeig de Gràcia, 69 de Barcelona.
Es va inaugurar el 4 d'abril de 1931 sota la direcció de Luis Cabezas Puzo i amb un programa format per La melodia del mundo de Walter Ruttman i Así es la vida de George Crone. La sala destacà per la seva climatització, ja que a l'estiu era dels pocs locals que podia "presumir" d'una agradable temperatura al seu interior.
Després de la Guerra Civil tornà a obrir el 5 de febrer de 1939 amb la projecció de Mundos privados de Gregory La Cava i Yo y la emperatriz de Friedrich Hollaender. Els anys 1960 i 1961 va ser guardonada amb el Premi Sant Jordi a la Millor Sala de Cinema.
El 29 d'abril de 1963 es va estrenar a Espanya i al Fantasio la pel·lícula El proceso d'Orson Welles. A partir del febrer de 1972 la programació anà a càrrec de Pere Balañá. Aquest va dur a terme una reforma que va convertir el local en un cinema discret i elegant amb 812 localitats.
El juny de 2000, Balañá va anunciar que l'1 de setembre tancaria la sala. I el 30 d'agost es va fer l'última projecció, Chiken Run en català.

## Referències

* ↑ Bar.cel.ona.uta. «BARCELOFÍLIA: CINE FANTÁSIO (1931-2001)», dijous, 7 abril 2011. [Consulta: 24 juliol 2017].
* ↑ «Los cines de los años treinta en Paseo de Gracia: Passeig de Gràcia» (en castellà). Passeig de Gràcia, 09-01-2015.
* ↑ Munsó Cabús, Joan. Els cinemes de Barcelona. Barcelona: Edicions Proa, 1995.
* ↑ Torras i Comamala, Jordi. Viaje sentimental por los cines de Barcelona. Barcelona: Parsifal Ediciones, 2002.
* 1 2 Lahuerta Melero, Roberto. Barcelona sus cines de estreno, repertorio y arte y ensayo. Barcelona: Quarentena Ediciones, 2016.
# Claudi Dídim

Claudi Dídim (grec antic: Δίδυμος, llatí: Claudius Didymus) va ser un gramàtic grec que, segons la Suïda, va escriure una obra sobre els errors comesos per Tucídides contra l'analogia, i una obra sobre l'analogia entre els romans. Va escriure també un epítom sobre l'obra d'Heracleó d'Egipte. Estobeu va conservar un breu fragment d'aquest epítom.

## Referències

* ↑ Smith, William (ed.). «Didymus». A Dictionary of Greek and Roman biography and mythology. [Consulta: 1r febrer 2022].
# Cunegunda de França

Cunegunda de França († després del 923) fou una noble carolíngia, casada amb el comte Wigeric de Bidgau vers 893. Era filla d'Ermentruda (filla de Lluís el Tartamut), i neta de Carles II el Calb, reis de França), però no se sap qui era el seu pare. Els seus fills coneguts amb Wigeric són:
* Frederic I († 978). comte de Bar, després duc d'Alta Lorena
* Adalberó I de Metz († 962), bisbe de Metz
* Gilbert († 964), comte a les Ardennes
* Sigebert, citat en una carta datada el 943
* Gozlí, Gozelí, Gozeló o Goteló I, († 942/943), comte de Bidgau i de Methingau, casat amb Oda (Uda) de Metz, filla de Gerard I de Metz i d'Oda de Saxònia, que foren pares de:
En algunes genealogies s'esmenten altres fills possibles, com un cert Enric i la seva germana Liutgarda que hauria estat l'esposa d'Adalbert I de Metz († 944), i després d'Eberard IV comte de Nordgau.
S'hauria casat en segones noces vers el 922 amb el comte Ricuí de Verdun, († 923).

## Referències

* ↑ . Genealogia a Medieval Lands
# Cosmopolitan

«Cosmopolitan» té aquests significats:
* Cosmopolitan (revista), revista femenina
* Cosmopolitan TV, canal de televisió gestionat per l'empresa Hearst Entertainment & Syndication
* Cosmopolitan (còctel), còctel de vodka amb una mica de fruita àcida
Viccionari
# Dent incisiva

Les dents incisives (del llatí incidere, 'tallar') són el primer tipus de dent en els mamífers heterodonts. Es troben a la premaxil·la i a la mandíbula.
En molts mamífers herbívors o omnívors, com els humans i els cavalls, estan adaptades per tallar. En els gats, són petites i no serveixen per a gaire: per mossegar la carn, utilitzen les canines i les carnisseres. En els elefants, les incisives superiors s'han transformat en ullals corbats, igual que en els narvals, en els quals una d'elles es desenvolupa en un ullal recte i revirat. Les incisives dels rosegadors creixen durant tota la vida i s'han de desgastar rosegant aliments o escorces d'arbre.
# Crític (mitjà de comunicació)

Crític és un mitjà de comunicació especialitzat en periodisme d'investigació i anàlisi crítica de la realitat social i política de Catalunya. Nascut el setembre de 2014, és impulsat pels periodistes Roger Palà, Sergi Picazo i Joan Vila. L'edita una cooperativa de periodistes i compta amb una cinquantena de socis col·laboradors. Anualment, publica una revista monogràfica, el primer número de la qual es va dedicar al procés independentista català.
El 10 de juny de 2014 inicià una campanya de recaptació de 25.000 euros a través de la plataforma de micromecenatge Verkami. Es va presentar en societat el 18 de setembre del mateix any al Centre de Cultura Contemporània de Barcelona, amb més de 40.000 euros recaptats. El seu primer reportatge d'investigació publicat va ser sobre el deute de la Generalitat de Catalunya amb els bancs.
Crític afirma basar-se en tres línies bàsiques d'actuació: «la investigació de silencis mediàtics, el periodisme reposat i en profunditat, i l'anàlisi i l'opinió amb veus crítiques». Els fundadors asseguren que aposten pel «periodisme reposat o slow journalism: menjar poc i pair bé», cosa que els permet «defugir el fast food informatiu i el "periodisme de tuits"».

## Referències

* ↑ «Nace Crític, un nuevo medio digital dedicado al periodismo de investigación». El País [Barcelona], 10-06-2014 [Consulta: 1r novembre 2014].
* 1 2 3 «Crític, un nou portal de periodisme d'investigació, comença a buscar fons a Verkami». Ara, 10-06-2014 [Consulta: 31 octubre 2014].
* ↑ «'Crític' dedica el seu primer dossier monogràfic al procés sobiranista». La Vanguardia. ACN, 22-10-2014 [Consulta: 31 octubre 2014].
* 1 2 Xuriach, Roger. «Nace Crític, periodismo sin miedo». Público, 18 setembre2014. [Consulta: 1r novembre 2014].
* ↑ «Neix "Crític", un mitjà digital especialitzat en periodisme d'investigació». 324.cat, 10-06-2014. [Consulta: 1r novembre 2014].

## Enllaços externs

* Crític - Lloc web oficial
* Periodisme reposat i crític, VilaWeb
Viccionari
# Deportivo Táchira Fútbol Club

El Deportivo Táchira Fútbol Club és un club de futbol venezolana de la ciutat de San Cristóbal.

## Història

El club va ser fundat l'11 de gener de 1974 amb el nom de San Cristóbal FC per iniciativa de l'italià Gaetano Greco. Les arrels daten del 1970, quan Gaetano Greco creà un club anomenat Juventus, en honor del club club italià. El 1975 es convertí en Deportivo San Cristóbal FC i el 1978 esdevingué Deportivo Táchira FC. El club guanyà el 1979 el primer campionat nacional en què participà i fou anomenat "el club que nasqué gran".
L'any 1984, a causa d'una crisi econòmica, es fusionà amb l'Atlético San Cristóbal, naixent el Unión Atlético Táchira. Retornà al nom de Deportivo Táchira FC l'any 1999.

## Palmarès

* Lliga veneçolana de futbol:
** 1979, 1981, 1984, 1986, 2000, 2008
* Copa veneçolana de futbol:
** 1986

## Futbolistes destacats

* Gilberto Angelucci
* Dan Birkey, "El Torito Blanco"
* Rafael Dudamel
* Daniel Francovig
* Juan García
* Miguel Oswaldo González, "El Negro"
* Laureano Jaimes
* Carlos Maldonado
* William Méndez
* Emerson Panigutti
* Pedro Delgado
* Ricardo Páez
* Julio Silvera
* "El Pollo" Hernandez
* Jose Luis Dolguetta

## Referències

* 1 2 Historia Arxivat 2015-04-26 a Wayback Machine. a deportivotachira.com
* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].

## Enllaços externs

* Web oficial
* Web no oficial
* Bloc Arxivat 2012-04-15 a Wayback Machine.
* Web de seguidors Arxivat 2016-10-21 a Wayback Machine.
# Deposició (geologia)

La deposició és el procés geològic pel qual el material s'agrega a un accident geogràfic o massa de terra.Fluids tals com el vent i l'aigua, així com el sediment que flueix a través de la gravetat, el transport previ de sediments erosionats, que, en la pèrdua d'energia cinètica suficient en el fluid, es diposita, l'acumulació de capes de sediment.
La deposició es produeix quan les forces responsables del transport de sediments ja no són suficients per superar les forces de les partícules de pes i fricció, creant una resistència al moviment. La deposició també pot referir-se a l'acumulació de sediments de la matèria orgànica derivada o els processos químics. Per exemple, el guix es compon en part dels esquelets de carbonat de calci microscòpics del plàncton marí, la deposició de la qual ha induït processos químics (diagènesi) per dipositar carbonat de calci addicional. De la mateixa manera, la formació del carbó comença amb la deposició de material orgànic, principalment a partir de plantes, en condicions anaeròbiques.

## Referències

* ↑ Oldale, Robert N. «Coastal Erosion on Cape Cod: Some Questions and Answers». U.S. Geological Survey.
# Demokratische Partei Südtirol

Demokratische Partei Südtirol (DPS) és un partit polític sudtirolès creat el 1997 d'inspiració liberal, considerat continuador del Sozialdemokratische Partei Südtirols i dirigit per Roland Girardi.
A les eleccions regionals de Trentino-Tirol del Sud de 1998 es presentà en coalició amb Moviment Polític Ladins i va obtenir el 3,6% dels vits i un conseller (el ladí Carlo Willeit). A les eleccions de 2003 va fer coalició amb els Verds del Tirol del Sud i va obtenir 3 consellers (però cap d'ells del DPS); a les eleccions legislatives italianes de 2006 es presentà amb els Verds a la Cambra dels Diputats i amb l'Unione al Senat d'Itàlia. Cap al 2008 la major part dels seus militants s'havien unit als verds i el seu futur és incert.

## Enllaços externs

* Web oficial Arxivat 2008-06-05 a Wayback Machine.
# Supercopa asiàtica de futbol

La Supercopa asiàtica de futbol fou una competició futbolística organitzada per la Confederació Asiàtica de Futbol (AFC) i que disputaven els campions de la Copa asiàtica de clubs campions i de la Recopa asiàtica de futbol.
S'inicià l'any l'any 1995 i finalitzà el 2002 després que els dos grans torneigs es fusionessin per formar la Lliga de Campions de l'AFC.

## Historial

| Temporada | Campió | Resultat | Finalista |
| 2002 | Suwon Samsung Bluewings | 1 - 1 (agregat, 4-2 pen.) | Al-Hilal Al-Riyad |
| 2001 | Suwon Samsung Bluewings | 4 - 3 (agregat) | Al-Shabab |
| 2000 | Al-Hilal Al-Riyad | 3 - 2 (agregat) | Shimizu S-Pulse |
| 1999 | Júbilo Iwata | 2 - 2 (agregat) | Al-Ittihad |
| 1998 | Al-Nassr Al-Riyad | 1 - 1 (agregat) | Pohang Steelers |
| 1997 | Al-Hilal Al-Riyad | 2 - 1 (agregat) | Pohang Steelers |
| 1996 | Ilhwa Chunma | 6 - 3 (agregat) | Bellmare Hiratsuka |
| 1995 | Yokohama Flügels | 4 - 3 (agregat) | Thai Farmers Bank FC |

## Palmarès per nacions

| # | Nació | Campions | Finalistes |
| 1 | Aràbia Saudita | 3 | 3 |
| 2 | Corea del Sud | 3 | 2 |
| 3 | Japó | 2 | 2 |
| 4 | Tailàndia | 0 | 1 |

## Referències

* ↑ «Fútbol: Supercopa Asiática, Campeones Año por Año». [Consulta: 23 maig 2021].

## Enllaços externs

* RSSSF
# Tarcondimot

Tarcondimot és el nom dels següents personatges:
# Cabut daurat

El cabut daurat (Capito auratus) és una espècie d'ocell de la família dels capitònids (Capitonidae) que habita l'Amazònia nord-occidental, a Bolívia, estats occidental de Brasil, Colòmbia, Equador, Perú i Veneçuela.